Nýjustu refsiaðgerðir Evrópusambandsins gegn Rússum ganga í gildi í dag. Forseti framkvæmdastjórnarinnar gerir ráð fyrir að þær verði ekki hinar síðustu. Stórsókn rússneska hersins í austurhluta Úkraínu virðist hafin.
Stórsókn rússneska hersins á skotmörk í austurhluta Úkraínu er hafin. Þúsundir eru lagðar á flótta. Nýjustu refsiaðgerðir Evrópusambandsins gegn Rússlandi gengu í gildi í dag. Forseti framkvæmdastjórnarinnar gerir ráð fyrir að þær verði hertar enn frekar.
Sprengjum og flugskeytum hefur verið látið rigna á borgina Severodonetsk það sem af er degi. Hún er síðasta borgin í austurhluta Úkraínu sem enn er á valdi úkraínska hersins. Bílalest Sameinuðu þjóðanna kom þangað í gær með matvæli og hjálpargögn sem eiga að duga fyrir sautján þúsund manns. Að sögn fréttamanns AFP eru þúsundir íbúa Donbas-svæðisins á flótta eftir að árásir rússneska hersins voru hertar. Innan þess eru héruðin Donetsk og Luhkansk þar sem aðskilnaðarsinnar hafa lýst yfir sjálfstæði. Héraðsstjórinn í Donetsk áætlar að frá því á sunnudag hafi 146 þúsund héraðsbúar lagt á flótta.
Nýjustu refsiaðgerðir Evrópusambandsins gegn Rússum vegna fjöldamorða í úkraínska bænum Bucha gengu í gildi í dag. Meðal þeirra er bann við innflutningi á kolum frá Rússlandi. Ursula von der Leyen, forseti framkvæmdastjórnarinnar, sagði, þegar hún gerði Evrópuþinginu grein fyrir aðgerðunum, að verðmæti kolainnflutningsins hafi numið fjórum milljörðum evra á ári, þannig að bannið hefði umtalsverð áhrif á efnahag Rússa. Hún kvaðst gera ráð fyrir að gripið yrði til enn frekari aðgerða.
Charles Michel, forseti leiðtogaráðsins, tók í sama streng. Sjónum yrði beint að banni við innflutningi á olíu og gasi fyrr eða síðar.

Nýjustu refsiaðgerðir Evrópusambandsins gegn Rússum ganga í gildi í dag. Forseti framkvæmdastjórnarinnar gerir ráð fyrir að þær verði ekki hinar síðustu. Stórsókn rússneska hersins í austurhluta Úkraínu er hafin. Þúsundir eru á flótta.